ananddey/assamese-wiki-corpus huggingface dataset:
ডায়েটম

ডায়েটম (লেটিন tém-n-ō ৰ পৰা, “I cut” বা “দুটা ভাগত বিভক্ত“) সাগৰ, অন্য জলউৎস আৰু মাটিত পোৱা এবিধ ক্ষুদ্ৰ এককোষী শেলাই। ই ফাইট'প্লেংকটনৰ প্ৰধান প্ৰকাৰ। ডায়েটমে পৃথিৱীত প্ৰতি বছৰে প্ৰস্তুত অম্লজান]ৰ প্ৰায় ২০% উৎপন্ন কৰে। জীৱিত ডায়েটমৰ সংখ্যা এহেজাৰ কোটিৰো বেছি। সাগৰত পোৱা জৈৱিক দ্ৰব্যৰ আধাৰো বেছি ডায়েটেমেৰে গঠিত। মৃত ডায়েটমৰ খোলা সাগৰতলীৰ আধা মাইললৈকে বিস্তৃত হ'ব পাৰে। খাদ্য শৃংখলত ডায়েটম স্বয়ংপোষিত (Autotroph) জীৱ। চকুত লগা সজ্জা আৰু সামঞ্জস্যৰ বাবে ইয়াক 'সাগৰৰ মুকুতা' বুলিও অভিহিত কৰা হয়।

ডায়েটমৰ এটা অদ্বিতীয় বৈশিষ্ট্য হৈছে ইয়াৰ কোষ বেৰ চিলিকাৰে (হাইড্ৰেটেড চিলিকন ডাইঅক্সাইড) গঠিত। ইয়াক ফ্ৰাষ্টিউল (frustule) বোলা হয়। ফ্ৰাষ্টিউলৰ ৰূপ ভিন ভিন হ'ব পাৰে, কিন্তু সাধাৰণতে দ্বিমুখী সামঞ্জস্য দেখা যায়। ইয়াৰ নামৰ উৎপত্তিও সেয়েই। এটা ফালৰ ভাল্‌ভ আনটো অংশতকৈ সামান্য ডাঙৰ বাবে এই সামঞ্জস্য নিখুঁত নহয়। ডায়েটমৰ পুৰুষ জননকোষৰহে ফ্লেজেলা থাকে।

ফচিলৰ পৰা গম পোৱা গৈছে যে প্ৰাৰম্ভিক জুৰাচিক যুগৰ সময়ত বা আগতেই ডায়েটমৰ উৎপত্তি হৈছিল। ১৭৮৩ চনত ডেনিচ প্ৰকৃতিবিদ অট' ফ্ৰেডেৰিক মুলাৰৰ বৈজ্ঞানিক বিৱৰণত Bacillaria paxillifer নামেৰে ডায়েটমৰ প্ৰথম উল্লেখ পোৱা যায়।

পানীৰ মানৰ গুণাগুণ চোৱাকে ধৰি পৰিবেশ পৰীক্ষণত ডায়েটেম এক জনপ্ৰিয় আহিলা। ডায়েটমৰ খোলা গুৰি কৰি diatomaceous earth (diatomite) নামৰ পদাৰ্থ তৈয়াৰ কৰা হয়। ইয়াক পানী পৰিস্ৰাৱন, মসৃণ কৰা বস্তু (mild abrasive), ডায়নামাইট ষ্টেবিলাইজাৰ আদি কামত ব্যৱহাৰ কৰা হয়।

তথ্যসূত্ৰ

বাহ্যিক সংযোগ

Catalogue of Diatom Names, California Academy of Sciences
Diatom Genome, Joint Genome Institute
Diatom EST database, École Normale Supérieure
Plankton*Net , taxonomic database including images of diatom species
Life History and Ecology of Diatoms, University of California Museum of Paleontology
Diatoms: 'Nature's Marbles', Eureka site, University of Bergen
Diatom life history and ecology , Microfossil Image Recovery and Circulation for Learning and Education (MIRACLE), University College London
Diatom page , Royal Botanic Garden Edinburgh
Geometry and Pattern in Nature 3: The holes in radiolarian and diatom tests
Diatom QuickFacts , Monterey Bay Aquarium Research Institute
Algae image database Academy of Natural Sciences of Philadelphia (ANSP)
Diatom taxa Academy of Natural Sciences of Philadelphia (ANSP)

শ্ৰেণী:জীৱবিজ্ঞান
চায়না ৩ লিচু

চায়না ৩ হৈছে বাংলাদেশ, আৰু চীন অঞ্চলত উৎপাদিত হোৱা এক প্ৰকাৰৰ লিচু জাত। ইয়াৰ বৈজ্ঞানিক নাম হৈছে Litchi chinensis। ই Sapindaceae পৰিয়ালৰ অন্তৰ্গত Litchi গণৰ এটা প্ৰজাতি। চায়না ৩ লিচুৰ কিছুমান বিশেষ বৈশিষ্ট আছে, বিশেষকৈ ইয়াৰ আকাৰ আৰু ইয়াত থকা কাৰ্বহাইড্ৰেটৰ মাত্ৰাই ইয়াক অন্য লিচুতকৈ পৃথক কৰি তুলিছে। ৰসাল ১.৫-২.০ ইঞ্চি ব্যাস বিশিষ্ট ফল। গা গছ প্ৰায় ১৫-১৮ ফুট উচ্চতা বিশিষ্ট হয়।

লিচুৰ বিভিন্ন প্ৰকাৰবোৰৰ ভিতৰত চায়না ৩ সৰ্বোৎকৃষ্ট প্ৰকাৰ। দক্ষিণ এছিয়াৰ প্ৰায় প্ৰতিখন অঞ্চলত লিচু হয়, যদিও বাংলাদেশ, আৰু চীনে এ জাতেৰ লিচু সৰ্বাধিক উৎপাদন কৰা হয়। কোনোধৰণৰ কৃত্ৰিম ৰসায়ন প্ৰয়োগ নকৰাকৈ সম্পূৰ্ণ জৈৱিক প্ৰক্ৰিয়াৰে উৎপাদিত এই লিচু বিদেশলৈও ৰপ্তানি কৰা হয়।

তথ্য সংগ্ৰহ

বাহ্যিক সংযোগ

আনুষ্ঠানিক ৱেবচাইট
বাংলাদেশৰ লিচু উৎপাদন

শ্ৰেণী: লিচু

শ্ৰেণী: ফল
শ্ৰেণী: বাংলাদেশ ভৌগোলিক স্বীকৃতি
নন্দিনী কাশ্যপ

নন্দিনী কাশ্যপ (ইংৰাজী: Nandini Kashyap; জন্ম: ১৩ ডিচেম্বৰ ২০০৩) এগৰাকী ভাৰতীয় ক্ৰিকেটাৰ। তেওঁ ঘৰুৱা ক্ৰিকেটত উত্তৰাখণ্ড মহিলা ক্ৰিকেট দলৰ হৈ সোঁহতীয়া বেটাৰ আৰু উইকেটৰক্ষক হিচাপে খেলে।

ঘৰুৱা কেৰিয়াৰ

২০২২ চনৰ নৱেম্বৰ মাহত নিউজিলেণ্ড অনুৰ্ধ-১৯ মহিলা দলৰ বিৰুদ্ধে অনুষ্ঠিত পাঁচখনীয়া টি-২০ শৃংখলাৰ বাবে তেওঁ ভাৰতীয় অনুৰ্ধ-১৯ মহিলা দলত নিৰ্বাচিত হয়। ডিচেম্বৰ মাহত তেওঁক ২০২৩ চনৰ অনুৰ্ধ-১৯ মহিলা টি-২০ বিশ্বকাপৰ বাবে ভাৰতীয় দলৰ বেক-আপ উইকেটৰক্ষক হিচাপে নিৰ্বাচিত কৰা হয়।

২০২৪ চনৰ অক্টোবৰ মাহত পণ্ডিচেৰীৰ বিৰুদ্ধে অনুষ্ঠিত ঘৰুৱা টি-২০ ক্ৰিকেটত তেওঁ এটা শতক অৰ্জন কৰে। ২০২৪ চনৰ ছেপ্টেম্বৰ মাহত তেওঁ উত্তৰাখণ্ড প্ৰিমিয়াৰ লীগত মুছৌৰী থাণ্ডাৰ্ছৰ হৈ খেলিছিল। নৱেম্বৰ মাহত চেলেঞ্জাৰ ট্ৰফীত বিজয়ী দল ইণ্ডিয়া ই-ৰ তেওঁ অংশ আছিল।

২০২৪ চনৰ ডিচেম্বৰ মাহত অনুষ্ঠিত তৃতীয় ডব্লিউ পি এল (WPL) নিলামত দিল্লী কেপিটেলছ ফ্ৰেঞ্চাইজিয়ে ১০ লাখ টকাত কাশ্যপক ক্ৰয় কৰে।

আন্তঃৰাষ্ট্ৰীয় কেৰিয়াৰ

২০২৪ চনৰ ডিচেম্বৰ মাহত ৱেষ্ট ইণ্ডিজৰ বিৰুদ্ধে অনুষ্ঠিতব্য টি-২০ শৃংখলাৰ বাবে তেওঁ নিজৰ ঘৰুৱা দলৰ সতীৰ্থ ৰাঘৱী বিষ্টৰ সৈতে পোনপ্ৰথমবাৰৰ বাবে ৰাষ্ট্ৰীয় দললৈ আমন্ত্ৰণ লাভ কৰে।

২০২৫ চনৰ জুলাই মাহত অষ্ট্ৰেলিয়া ভ্ৰমণৰ বাবে ঘোষিত ভাৰতীয় 'এ' দলত কাশ্যপৰ নাম অন্তৰ্ভুক্ত কৰা হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মহিলা ক্ৰিকেটাৰ
ছিক্ৰেট ছুপাৰষ্টাৰ

ছিক্ৰেট ছুপাৰষ্টাৰ ২০১৭ চনৰ, অদ্বৈত চন্দনৰ দ্বাৰা ৰচিত আৰু পৰিচালিত ভাৰতীয় হিন্দী ভাষাৰ সংগীতপ্ৰধান নাট্যধৰ্মী ছবি। আমিৰ খান প্ৰডাকচন ষ্টুডিঅ'ৰ অধীনত আমিৰ খান আৰু কিৰণ ৰাৱে ছবিখন প্ৰযোজনা কৰিছে। ছবিখনত অভিনয় কৰিছে জাইৰা ৱাছিম, আমিৰ খান, মেহেৰ বিজ আৰু ৰাজ অৰ্জুনে। ছবিখনত গায়িকা হোৱাৰ ইচ্ছা কৰা এগৰাকী কিশোৰী, নকাব পৰিধান নিজৰ পৰিচয় ছদ্মবেশত ৰাখি ইউটিউবত ভিডিঅ' আপলোড কৰা আৰু মাক, পিতৃ আৰু গুৰুৰ সৈতে থকা তেওঁৰ সম্পৰ্কৰ কাহিনী কোৱা হৈছে। ছবিখনত নাৰীবাদ, লিংগ সমতা আৰু ঘৰুৱা হিংসাকে ধৰি সামাজিক বিষয়সমূহৰ বিষয়ে আলোচনা কৰা হৈছে। এইখন হিন্দী চলচ্চিত্ৰৰ ৱাছিমৰ কৰ্মজীৱনৰ শেষ ছবি।

ছবিখনে সমালোচকৰ পৰা সামগ্ৰিকভাৱে ধনাত্মক সমালোচনা লাভ কৰে। ৱাছিমে ব্যতিক্ৰমী কৃতিত্বৰ বাবে ৰাষ্ট্ৰীয় শিশু বঁটা লাভ কৰে। ৬৩তম ফিল্মফেয়াৰ বঁটাত ছিক্ৰেট ছুপাৰষ্টাৰে দহটা মনোনয়ন পায়, য’ত শ্ৰেষ্ঠ ছবি, শ্ৰেষ্ঠ পৰিচালক, শ্ৰেষ্ঠ অভিনেত্ৰী (ৱাছিম), শ্ৰেষ্ঠ সহযোগী অভিনেতা (খান) অন্তৰ্ভূক্ত আছিল। ইয়াৰে শ্ৰেষ্ঠ অভিনেত্ৰী (সমালোচক) (ৱাছিম), শ্ৰেষ্ঠ সহযোগী অভিনেত্ৰী (বিজ), শ্ৰেষ্ঠ নেপথ্য কণ্ঠশিল্পীকে (মেঘনা মিশ্ৰ) ধৰি তিনিটা ফিল্মফেয়াৰ বঁটা লাভ কৰে। দংগলৰ (২০১৬) পিছত এই ছবিখন ৱাছিম আৰু খানৰ দ্বিতীয়খন সহযোগিতামূলক প্ৰকল্প।

ছিক্ৰেট ছুপাৰষ্টাৰ সৰ্বকালৰ অন্যতম লাভজনক ছবি হিচাপে পৰিগণিত হয়, যিখনে ১৫০ মিলিয়ন টকা (২.৩ মিলিয়ন মাৰ্কিন ডলাৰ) সীমিত বাজেটত বিশ্বজুৰি ৯.০৫ বিলিয়ন টকা ($১৫৪ মিলিয়ন) উপাৰ্জন কৰে, বিনিয়োগৰ ওপৰত ৬০০০% তকৈ অধিক ৰিটাৰ্ণ পায়। ইয়াৰ উপৰিও এই ছবিখন এগৰাকী নায়িকাক লৈ ২০১৭ চনৰ সৰ্বাধিক উপাৰ্জন কৰা হিন্দী ছবি, সৰ্বকালৰ সপ্তম সৰ্বাধিক উপাৰ্জনকাৰী হিন্দী ছবি আৰু বিদেশত দ্বিতীয় সৰ্বাধিক উপাৰ্জনকাৰী ভাৰতীয় ছবি।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৭ বৰ্ষৰ চলচ্চিত্ৰ
বাংলাদেশৰ প্ৰধানমন্ত্ৰী

বাংলাদেশৰ প্ৰধানমন্ত্ৰী , আনুষ্ঠানিকভাৱে বাংলাদেশৰ প্ৰধানমন্ত্ৰীৰূপে বাংলাদেশৰ প্ৰধান কাৰ্যবাহী বিষয়া।
শ্ৰেণী:Articles containing Bengali-language text
শ্ৰেণী:Articles containing Bengali-language text
প্ৰধান মন্ত্ৰী আৰু কেবিনেট তেওঁলোকৰ নীতি আৰু কাৰ্যকলাপৰ বাবে সংসদ, তেওঁলোকৰ ৰাজনৈতিক দল আৰু অৱশেষত ভোটাৰসকলৰ ওচৰত দায়বদ্ধ। প্ৰধানমন্ত্ৰীৰ নিযুক্তি বাংলাদেশৰ ৰাষ্ট্ৰপতিৰ দ্বাৰা হয়।

১৯৭৫, ১৯৮২-৮৬ আৰু ১৯৯০-৯১ চনত সামৰিক বাহিনীয়ে সামৰিক আইন প্ৰয়োগ কৰাৰ বাবে এই পদটো গ্ৰহণ কৰিছিল। এই সময়ছোৱাত, ৰাষ্ট্ৰীয় চৰকাৰৰ নেতৃত্বই সামৰিক বাহিনীৰ নিয়ন্ত্ৰণত আছিল আৰু ৰাষ্ট্ৰপতি আৰু প্ৰধানমন্ত্ৰীৰ কাৰ্যকৰী ক্ষমতা আছিল। ১৯৯৬ চনৰ পৰা ২০০৮ চনলৈ বাংলাদেশ গণৰাজ্যৰ কেৰেটকাৰ চৰকাৰৰ মুখ্য পৰামৰ্শদাতাই সংবিধান অনুসৰি এখন নিৰ্বাচিত চৰকাৰৰ পৰা আন এখন নিৰ্বাচিত চৰকাৰলৈ পৰিৱৰ্তনৰ সময়ত ৯০ দিনৰ বাবে চৰকাৰৰ মুৰব্বী হিচাপে ক্ষমতা পালন কৰিছিল। মুখ্য পৰামৰ্শদাতাই ১০জন পৰামৰ্শদাতাৰ দ্বাৰা গঠিত পৰামৰ্শদাতা সমিতিৰ নেতৃত্ব দিছিল। নিৰ্বাচিত চৰকাৰৰ প্ৰধানমন্ত্ৰীৰ সমান ক্ষমতা থকা বাবে তেওঁৰ কাৰ্যকৰী ক্ষমতা কিছুমান সাংবিধানিক সীমাবদ্ধতাৰ সৈতে সীমাবদ্ধ আছিল। ২০১১ চনত সংবিধানৰ ১৫তম সংশোধনীৰ দ্বাৰা এই ব্যৱস্থা বাতিল কৰা হয়, যাতে ভৱিষ্যতে যিকোনো সাধাৰণ নিৰ্বাচন অনুষ্ঠিত কৰিব পৰা যায়।

#
Amtszeit
Name
Partei
1 11. April 1971 –12. Januar 1972 Tajuddin Ahmad Awami-Liga
2 12. Januar 1972 –26. Januar 1975 Mujibur Rahman Awami-Liga
3 26. Januar 1975 –15. August 1975 Muhammad Mansur Ali Awami-Liga
4 15. August 1975 –6. November 1975 Khondakar Mostaq Ahmad Awami-Liga
5 6. November 1975 –21. April 1977 Abu Sadat Mohammad Sayem Bangladesh Nationalist Party
6 21. April 1977 –29. Juni 1978 Ziaur Rahman Bangladesh Nationalist Party
7 29. Juni 1978 –12. März 1979 Mashiur Rahman Bangladesh Nationalist Party
8 12. März 1979 –15. April 1979 Ziaur Rahman Bangladesh Nationalist Party
9 15. April 1979 –24. März 1982 Azizur Rahman Bangladesh Nationalist Party
10 24. März 1982 –27. März 1982 Hossain Mohammad Ershad Jatiya Party
11 27. März 1982 –11. Dezember 1983 Abul Fazal Mohammad Ahsanuddin Choudhury Jatiya Party
12 11. Dezember 1983 –30. März 1984 Hossain Mohammad Ershad' Jatiya Party
13 30. März 1984 –9. Juli 1986 Ataur Rahman Khan Jatiya Party
14 9. Juli 1986 –27. März 1988 Mizanur Rahman Chowdhury Jatiya Party
15 27. März 1988 –12. August 1989 Moudud Ahmed Jatiya Party
16 12. August 1989 –6. Dezember 1990 Kazi Zafar Ahmed Jatiya Party
17 6. Dezember 1990 –20. März 1991 Shahabuddin Ahmed parteiungebunden
18 20. März 1991 –30. März 1996 Khaleda Zia Bangladesh Nationalist Party
19 30. März 1996 –23. Juni 1996 Habibur Rahman parteiungebunden
20 23. Juni 1996 –15. Juli 2001 Hasina Wajed Awami-Liga
21 15. Juli 2001 –10. Oktober 2001 Latifur Rahman parteiungebunden
22 10. Oktober 2001 –29. Oktober 2006 Khaleda Zia (2. Mal) Bangladesh Nationalist Party
23 29. Oktober 2006 –11. Januar 2007 Iajuddin Ahmed parteiungebunden
24 11. Januar 2007 –12. Januar 2007 Fazlul Haque parteiungebunden
25 12. Januar 2007 –9. Januar 2009 Fakhruddin Ahmed parteiungebunden
26 9. Januar 2009 –5. August 2024 Hasina Wajed (2. Mal) Awami-Liga
27
5. August 2024
Waker uz Zaman

28 5. August 2024 – amtierend Muhammad Yunus parteiungebunden
আফ্ৰিকান্স ৱিকিপিডিয়া

আফ্ৰিকান্স ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ আফ্ৰিকান্স সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত আফ্ৰিকান্স ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

আফ্ৰিকান্স ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
চৰণ নাৰ্জাৰী

চৰণ নাৰ্জাৰী অসমৰ এগৰাকী ৰাজনৈতিক নেতা, অধ্যাপক আৰু লেখক আছিল৷ তেখেতেে ১৯৭২ আৰু ১৯৮৫ত অসম বিধানসভালৈ বিধায়ক ৰূপে নিৰ্বাচিত হৈ আহিছিল৷ ১৯৭৭ৰ লোকসভা নিৰ্বাচনত তেখেতে কোকৰাঝাৰ লোকসভা সমষ্টিক প্ৰতিনিধিত্ব কৰিছিল৷ অসমক ভৈয়াম জনজাতিসকলক, বিশেষকৈ বড়োসকলক প্ৰতিনিধিত্ব কৰা প্ৰথম ৰাজনৈতিক দল ভৈয়াম জনজাতি পৰিষদৰ তেখেত আছিল অন্যতম প্ৰতিষ্ঠাপত নেতা৷ ১৯৬৭ত দলৰ প্ৰতিষ্ঠাকালৰেপৰা ১৯৯৩লৈ তেখেত অসম ভৈয়াম জনজাতি পৰিষদৰ সাধাৰণ সম্পাদকৰ দায়িত্বত আছিল৷ ২০১৯ৰ ২৩ জুলাইত পুৱা ৪-৩০ বজাত ৮৭ বছৰ বয়সত তেখেতৰ গুৱাহাটীত মৃত্যু হয়৷

কৰ্মজীৱন

নাৰ্জাৰীৰ জন্ম ২৮ মে' ১৯৩৩ চনত গোৱালপাৰা জিলাৰ হাতীমাথা গাঁওত হৈছিল৷ দাৰিদ্ৰ আৰু প্ৰতিকূল পৰিস্থিতিৰ বিৰুদ্ধে যুঁজিবলগীয়া হোৱা নাৰ্জাৰীয়ে কটন মহাবিদ্যালয়ৰ পৰা স্নাতক আৰু গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লয়৷ তেখেতে এলএলবি ডিগ্ৰীও লয়৷ তাৰপিছত কোকৰাঝাৰ মহাবিদ্যালয়ত ৰাজনীতি বিজ্ঞানৰ শিক্ষকৰূপে কৰ্মজীৱনৰ আৰম্ভণি কৰে৷ শিক্ষক হিচাপে তেখেতে প্ৰভূত জনপ্ৰিয়তা আৰু ছাত্ৰসকলৰ পৰা শ্ৰদ্ধা আদায় কৰিবলৈ সক্ষম হৈছিল৷ তেখেতে বড়ো মাধ্যমৰ পাঠ্যপুথিৰ বাবে গদ্য আৰু কবিতাও ৰচনা কৰিছিল৷

তথ্য উৎস

শ্ৰেণী:অসমৰ ব্যক্তি
শ্ৰেণী:বড়ো জনগোষ্ঠীৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:অসমৰ ৰাজনীতিক
দিলীপ শৰ্মা

দিলীপ শৰ্মা অসমৰ এগৰাকী গীতিকাৰ, সুৰকাৰ আৰু সংগীতশিল্পী। কলিকতা ৰেডিঅ'ত অসমীয়া গীত গোৱা তেওঁ প্ৰথমগৰাকী অসমীয়া শিল্পী। অসমত জ্যোতি সংগীত আৰু ৰবীন্দ্ৰ সংগীতৰ প্ৰসাৰ আৰু প্ৰচাৰৰ ক্ষেত্ৰতো অগ্ৰণী ভূমিকা লোৱা দিলীপ শৰ্মাই সংগীত নাটক একাডেমী সন্মানো লাভ কৰিছিল। পত্নী সুদক্ষিণা শৰ্মাৰ লগত যৌথভাৱে কেইবাটাও মননশীল গীত পৰিৱেশন কৰি অসমৰ শ্ৰোতামহলৰ পৰা তেওঁলোকে শ্ৰদ্ধা আৰু সমাদৰ লাভ কৰিছিল।

পৰিয়াল আৰু শিক্ষা

দিলীপ শৰ্মাৰ জন্ম হৈছিল ১৯২৬ চনৰ ২৫ জানুৱাৰীত। বৰপেটা জিলাৰ পাঠশালাৰ বামুণকুছিত জন্মলাভ কৰা দিলীপ শৰ্মাৰ দেউতাক আছিল দীননাথ শৰ্মা আৰু মাতৃ আছিল ৰেণু দেৱী। উল্লেখযোগ্য যে, দেউতাক দীননাথ শৰ্মা সুবিখ্যাত অসমীয়া আলোচনী আৱাহনৰ প্ৰতিষ্ঠাপক সম্পাদক আছিল। দিলীপ শৰ্মাৰ শিক্ষা জীৱন কলিকতাতেই আৰম্ভ হৈছিল। ১৯৪২ চনত তেওঁ প্ৰৱেশিকা পৰীক্ষাত উত্তীৰ্ণ হয় আৰু ছেইণ্ট জেভিয়াৰ্চ কলেজত নাম লগায়। সেইখন কলেজৰ পৰাই তেওঁ এদিন স্নাতক ডিগ্ৰী লাভ কৰে।
বাসভৱনত 'জয় জয়ন্তী কলাকেন্দ্ৰ' স্থাপন

মৃত্যু

২০০৮ চনৰ ৭ অক্টোবৰত এইজনা বিশিষ্ট সংগীতশিল্পীৰ গুৱাহাটী চিকিৎসা মহাবিদ্যালয়ত পৰলোকপ্ৰাপ্তি ঘটে। বিগত দুটা বছৰ ধৰি তেওঁ কৰ্কট ৰোগত আক্ৰান্ত হৈ আছিল।

তথ্যসূত্ৰ

শ্ৰেণী:অসমীয়া ভাষাৰ গীতিকাৰ
শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:সংগীত নাটক একাডেমী বঁটা বিজয়ী
কেটেলিনা বাউয়াৰ

১৯৭৬ চনৰ ১৫ ছেপ্টেম্বৰত বুয়েনছ আয়াৰ্ছত জন্মগ্ৰহণ কৰা কেটালিনা বাউয়াৰ নভোয়া চিলিৰ এগৰাকী ভিচুৱেল আৰ্টিষ্ট।

পটভূমি আৰু শিক্ষা

তেওঁ ইউনিভাৰ্চিটি ফিনিছ টেৰেৰ পৰা কলাৰ ডিগ্ৰী লাভ কৰে আৰু পিছলৈ ইউনিভাৰ্চিটি ডি চিলিত বিশেষজ্ঞ হয়, য'ত তেওঁ ইউজেনিঅ’ ডিটবৰ্ণৰ ছাত্ৰী আছিল।

২০০৭ চনত বাউয়াৰে বৃত্তি লাভ কৰে যাৰ ফলত তেওঁ মেক্সিকোৰ ছালাপাত ছালাপা মিউজিয়াম অৱ এন্থ্ৰ’প’লজীত তিনিমাহৰ বাবে ৰেচিডেন্সি কৰিব পাৰে আৰু য’ত তেওঁ সূক্ষ্ম কলাৰ দক্ষতা আৰু অধিক বিকশিত কৰেবাউয়াৰে ২০১১ চনত লণ্ডনৰ গেছৱৰ্কছত আৰ্টিষ্ট ৰেচিডেন্সিতো অংশগ্ৰহণ কৰে।

২০১২ চনত তেওঁক একেটা প্ৰতিষ্ঠানৰ অংশগ্ৰহণ কাৰ্যসূচীৰে এটা প্ৰকল্প প্ৰস্তুত কৰিবলৈ আমন্ত্ৰণ জনোৱা হয়।

২০১৮ চনত তেওঁ বেকা আৰ্টে, চিচিইউ - কৰ্প’ৰেচন কালচাৰেল লা আৰাউকানা (আৰ্ট গ্ৰাণ্ট, চিচিইউ - লা আৰাউকানা কালচাৰেল কৰ্প'ৰেশ্যন) লাভ কৰে।

কলাকৰ্ম শৈলী

বাউয়াৰে তেওঁৰ দৈনন্দিন জীৱনৰ পৰা মিশ্ৰিত মাধ্যম আৰু প্ৰাথমিক শিল্পকৰ্মৰ কিছুমান বিশেষ কৌশল, যেনে ব্ৰেইডিং, বয়ন, আৰু নিটিংৰ ব্যৱহাৰ কৰে। তেখেতৰ সংবাদ মাধ্যমৰ অধিকাংশই সম্প্ৰদায়ৰ সদস্যসকলৰ পৰা যোগানৰ অনুদানৰ ওপৰত নিৰ্ভৰ কৰিছিল, যিসকলক তেওঁৰ কাৰ্যসূচীত অংশগ্ৰহণ কৰিবলৈ উৎসাহিত কৰা হৈছিল। গেছৱৰ্কছ গেলেৰীত প্ৰদৰ্শিত তেওঁৰ কামসমূহ স্বতন্ত্ৰ প্ৰকল্প আৰু প্ৰদৰ্শনীৰ লগতে স্থানীয় সম্প্ৰদায়ৰ সদস্যসকলৰ সৈতে সহযোগিতামূলক প্ৰকল্পৰ দ্বাৰা গঠিত আছিল।

শিল্পকৰ্ম আৰু সহযোগিতা

তেওঁ আন চাৰিজন চিলিৰ শিল্পীৰ সৈতে কাম কৰিছে, টালাৰ ব্লক আৰ্কাইভ কৰা ২০১৯-০৫-০১ ৱেবেক মেচিনত, এটা শিল্পী-চালিত স্থান যাৰ এটা অতি সফল টিউটৰিয়েল প্ৰগ্ৰেম আছে। বাউয়াৰে বহুতো ৰাষ্ট্ৰীয় আৰু আন্তঃৰাষ্ট্ৰীয় প্ৰকল্প আৰু প্ৰদৰ্শনীত অংশগ্ৰহণ কৰি আহিছে, যেনে; "মেটেৰিয়েল লিগেৰো", বিএলঅ'চি গোটৰ সৈতে বিনিময়ৰ এক ভ্ৰমণকাৰী প্ৰকল্প: ২০০৯ চনত মাৰ্গাৰেট লৰেন্স গেলেৰী, মেলবৰ্ণ, অষ্ট্ৰেলিয়া আৰু এএমএ মিউজিয়াম, ৱাশ্বিংটন ডিচি, ২০১১ চনত।. “টেকটনিক শ্বিফ্ট, চিলিৰ পৰা সমসাময়িক কলা, দ্য জুয়ান ইয়াৰুৰ সংগ্ৰহৰ পৰা”; ফিলিপছ ডি পিউৰি এণ্ড কোম্পানী, হাউইক প্লেচ, লণ্ডন, ইউ কে। “ৰিৰাইটিং ৱৰ্ল্ড”, ৰাছিয়াৰ মস্কোত চতুৰ্থ বিয়েনাল অৱ কণ্টেম্পৰেৰী আৰ্ট, “যেতিয়া সম্ভৱ”, হাউচ অৱ দ্য আমেৰিকাছ, মাদ্ৰিদ, স্পেইন ২০১০ চনত।

বাউয়াৰৰ আন এটা বিখ্যাত টুকুৰা হৈছে আমেৰিকাৰ আৰ্ট মিউজিয়ামত। ইয়াৰ শিৰোনাম হৈছে Frivolité আৰু ইয়াক চাইটটোৰ বিন্যাসৰ প্ৰতি লক্ষ্য ৰাখি ডিজাইন কৰা হৈছে। ইয়াৰ নাৰীত্বৰ বিষয়বস্তু আছে, যিবোৰ ড’ইলি আৰু ক্ৰ’চেট হস্তশিল্পৰ ব্যৱহাৰৰ দ্বাৰা প্ৰদৰ্শিত হয়, যিবোৰ প্ৰায়ে দক্ষিণ আমেৰিকাৰ দেশৰ মহিলাসকলে হাতেৰে তৈয়াৰ কৰে।

তথ্য সূত্ৰ

শ্ৰেণী:চিলিৰ ব্যক্তি
শ্ৰেণী:শিল্পী
আন্তৰ্জাতিক মান গ্ৰন্থ সংখ্যা

]].

ইন্টাৰনেশ্যনেল ষ্টেণ্ডাৰ্ড বুক নাম্বাৰ (ISBN) (আই.এচ.বি.এন.) বা আন্তৰ্জাতিক মান গ্ৰন্থ সংখ্যা সকলো ধৰনৰ বাৰকোড চিহ্নিতকৰণৰ বাবে ব্যৱহৃত এক সংখ্যায়ন পদ্ধতি যিটো বাণিজ্যিক দিশত ব্যৱহৃত হৈ আহিছে। ১৯৬৬ খ্ৰীষ্টাব্দত যুক্তৰাজ্যত এই সংখ্যায়ন পদ্ধতি প্ৰৱৰ্তন কৰা হয়। ইয়াৰ অনুৰূপ আৰু এক সংখ্যায়ন পদ্ধতি হৈছে আই.এচ.এচ.এন. যি মূলতঃ পত্ৰ-পত্ৰিকা আৰু সাময়িকীৰ ক্ষেত্ৰত ব্যৱহৃত হয়। ২০০৭ খ্ৰীষ্টাব্দৰ ১ জানুৱাৰী তাৰিখৰ পৰা আই.এচ.বি.এনক ১৩-ডিজিটৰ সংখ্যালৈ উন্নীত কৰা হৈছে। এই সংখ্যায়নৰ সকলো দায়িত্ব বহনকাৰী হৈছে টিচি ৪৬/এচচি ৯।

ইতিহাস

মান গ্ৰন্থ সংখ্যা (SBN, ষ্টেণ্ডাৰ্ড বুক নাম্বৰ) হৈছে কিতাপ চিনাক্ত কৰিবলৈ নটা অংকৰ ক'ড নম্বৰ ব্যৱহাৰ কৰা এক বাণিজ্যিক ব্যৱস্থা। ১৯৬৫ চনত ব্ৰিটিছ কিতাপ আৰু লেখন সামগ্ৰী বিক্ৰেতা ডব্লিউ. এইচ. স্মিথে নিজৰ কিতাপৰ বাবে এটা মানক সংখ্যাকৰণ ব্যৱস্থা প্ৰণয়নৰ পৰিকল্পনা ঘোষণা কৰে। তেওঁলোকে তেওঁলোকৰ হৈ কাম কৰিবলৈ পৰামৰ্শদাতা নিয়োগ কৰে আৰু ট্ৰিনিটি কলেজ ডাবলিনৰ পৰিসংখ্যা বিভাগৰ এমেৰিটাছ অধ্যাপক গৰ্ডন ফষ্টাৰে এই ব্যৱস্থাটো উদ্ভাৱন কৰে। আন্তৰ্জাতিক প্ৰামাণিককৰণ সংস্থা (আই. এছ. অ’.)ৰ নথিপত্ৰৰ কাৰিকৰী সমিতিয়ে ব্ৰিটিছ এছ. বি. এন.ক আন্তঃৰাষ্ট্ৰীয়ভাবে ব্যৱহাৰৰ চেষ্টা কৰিছিল। আই. এছ. বি. এন. চিনাক্তকৰণ বিন্যাস ১৯৬৭ চনত যুক্তৰাজ্যত ডেভিদ হুইটেকাৰ আৰু ১৯৬৮ চনত আমেৰিকাত ইমেৰী কলটে

১০ অংকৰ আই. এছ. বি. এন. বিন্যাসটো আই. এছ. অ'.ৰ দ্বাৰা বিকশিত কৰা হৈছিল আৰু ১৯৭০ চনত আন্তৰ্জাতিক প্ৰামাণিক আই. এছ. অ'. ২১০৮ (ISO 2108) হিচাপে প্ৰকাশ কৰা হৈছিল।

আন্তৰ্জাতিক আন্তৰ্জাতিক মান গ্ৰন্থ সংখ্যা সংস্থাৰ আধিকাৰীক ব্যৱহাৰকাৰী হাতপুথিৰ ৫ নং অংশত ১৩ অংকৰ ISBNৰ গঠন তলত দিয়া ধৰণে বৰ্ণনা কৰা হৈছে:

এটা ১৩-অংকৰ ISBNৰ বাবে, এটা উপসৰ্গ উপাদান – এটা GS1 উপসৰ্গ: এতিয়ালৈকে GS1 দ্বাৰা 978 বা 979 উপলভ্য কৰা হৈছে,
পঞ্জীয়ন গোটৰ উপাদান (ভাষা-ভাগ-বতৰা কৰা দেশৰ গোট, ব্যক্তিগত দেশ বা ভূখণ্ডৰ বাবে),
পঞ্জীয়নকাৰী উপাদান,
প্ৰকাশন উপাদান, আৰু
এটা চেকছাম চিহ্ন (checksum character) বা চেক ডিজিট (check digit)৷

১৩ অংকৰ ISBNক ইয়াৰ অংশসমূহত পৃথক কৰিব পাৰি (উপসৰ্গ উপাদান, পঞ্জীয়ন গোট, পঞ্জীয়নকাৰী, প্ৰকাশন আৰু চেক ডিজিট), আৰু প্ৰথাগত হাইফেন বা খালী ঠাইৰে অংশসমূহ পৃথক কৰা হয়। ১০ অংকৰ ISBNৰ অংশসমূহো (পঞ্জীয়ন গোট, পঞ্জীয়নকাৰী, প্ৰকাশন আৰু চেক ডিজিট) হাইফেন বা খালী ঠাইৰ সহায়ত পৃথক কৰা হয়৷ সাধাৰণতে ISBNৰ বেছিভাগ অংশই কোনো এক নিৰ্দিষ্ট সংখ্যক অংক ব্যৱহাৰ নকৰে, সেয়ে এটা প্ৰদত্ত ISBN কেনেকৈ সঠিকভাৱে পৃথক কৰিব লাগে সেয়া বুজি পোৱাটো জটিল।

তথ্য সংগ্ৰহ

বাহ্যিক সংযোগ

ISO 2108:2005 at www.iso.org
transition at isbn.org
Description of the ISBN to EAN upgrade process at bookweb.org
Description of the ISBN to Farsi Language at ZarSara.Com
International ISBN Agency—coordinates and supervises the worldwide use of the ISBN system.
Numerical List of Group Identifiers List of language/region prefixes
Free conversion tool: ISBN-10 to ISBN-13 & ISBN-13 to ISBN-10 from the ISBN agency. Also shows correct hyphenation & verifies if ISBNs are valid or not.
RFC 3187 Using International Standard Book Numbers as Uniform Resource Names (URN)
Implementation guidelines]|51.0 KB for the 13-digit ISBN code.
Description of the ISBN in Persian: شابک (کتاب) در فارسی at zarsara.com

শ্ৰেণী:গ্ৰন্থ
আপাটানি

আপাটানি অৰুণাচল প্ৰদেশৰ নিম্ন সোৱনশিৰি অঞ্চলৰ জিৰো উপত্যকাত বসবাস কৰা এটা জনগোষ্ঠীৰ নাম৷

সংস্কৃতি আৰু জীৱন নিৰ্বাহ পদ্ধতি

আপাটানি লোকসকলে কৃষিৰ বাবে কোনো জীৱ-জন্তু বা যন্ত্ৰৰ ব্যৱহাৰ নোহোৱাকৈ তেওঁলোকৰ পানী খেতি পদ্ধতিৰে ধান উৎপাদন কৰে আৰু তেওঁলোকৰ কৃষি ব্যৱস্থা ব্যাপক। তেওঁলোকৰ বহনক্ষম সামাজিক বন ব্যৱস্থাও তেনেকুৱাই। ইউনেস্কোৱে আপাটানি উপত্যকাক ইয়াৰ "অতি উচ্চ উৎপাদনশীলতা" আৰু পৰিৱেশ সংৰক্ষণৰ "অনন্য" পদ্ধতিৰ বাবে বিশ্ব ঐতিহ্য ক্ষেত্ৰ হিচাপে অন্তৰ্ভুক্ত কৰাৰ প্ৰস্তাৱ দিছে।

পূব হিমালয়ৰ অন্যতম প্ৰধান জনগোষ্ঠী আপাটানিসকলৰ পদ্ধতিগত ভূমি ব্যৱহাৰৰ পদ্ধতি আৰু প্ৰাকৃতিক সম্পদ ব্যৱস্থাপনা আৰু সংৰক্ষণৰ চহকী পৰম্পৰাগত পৰিৱেশগত জ্ঞান থকা এক সুকীয়া সভ্যতা আছে, যিটো শতিকাজুৰি অনানুষ্ঠানিক পৰীক্ষা-নিৰীক্ষাৰ জৰিয়তে আহৰণ কৰা হৈছে। বিভিন্ন উৎসৱ, কৌশলপূৰ্ণ হস্ততাঁতৰ আৰ্হি, বেত আৰু বাঁহৰ শিল্পকৰ্মৰ দক্ষতা আৰু বুল্যান নামৰ সজীৱ পৰম্পৰাগত গাঁও পৰিষদৰ বাবে জনগোষ্ঠীটোৱে নিজৰ ৰঙীন সংস্কৃতিৰ বাবে পৰিচিত। ইয়াৰ ফলত জিৰো উপত্যকা এটা জীৱন্ত সাংস্কৃতিক পৰিৱেশৰ এটা ভাল উদাহৰণ হৈ পৰিছে য'ত মানুহ আৰু পৰিৱেশ পৰিৱৰ্তিত সময়ৰ মাজেৰেও আন্তঃনিৰ্ভৰশীলতাৰ অৱস্থাত একেলগে সু-সমতাপূৰ্ণভাৱে নিজৰ অস্তিত্ব ৰক্ষা কৰি আহিছে, এনে সহাৱস্থানক পৰম্পৰাগত ৰীতি-নীতি আৰু আধ্যাত্মিক বিশ্বাস ব্যৱস্থাই পথ নিৰ্দেশ কৰি আহিছে।

তথ্য সূত্ৰ

শ্ৰেণী:অৰুণাচল প্ৰদেশৰ জনগোষ্ঠী
শ্ৰেণী:পাৰ্বত্য জনগোষ্ঠী
শ্ৰেণী:উত্তৰ পূব ভাৰত
সুলতাল

সুলতাল (ইংৰাজী: Sultaal) হৈছে ভাৰতীয় শাস্ত্ৰীয় সংগীতৰ এবিধ প্ৰাচীন তাল। এই তালটো বিশেষকৈ অসমীয়া আৰু পূৰ্ব ভাৰতীয় সংগীত পৰম্পৰাত ব্যৱহৃত হয় আৰু ইয়াৰ বৈশিষ্ট্যমূলক ছন্দিক গাঁথনিৰ বাবে পৰিচিত।

ব্যুৎপত্তি আৰু ইতিহাস

"সুলতাল" শব্দটো সংস্কৃত মূলৰপৰা অহা বুলি ধাৰণা কৰা হয়। "সুল" অৰ্থ সুন্দৰ বা সুমধুৰ আৰু "তাল" অৰ্থ ছন্দ বা মাত্ৰা। প্ৰাচীন সংস্কৃত গ্ৰন্থসমূহত তালৰ বিভিন্নপ্ৰকাৰৰ উল্লেখ পোৱা যায়, য'ত সুলতালকো এক গুৰুত্বপূৰ্ণ তাল হিচাপে স্বীকৃতি দিয়া হৈছে।

গাঁথনি আৰু বৈশিষ্ট্য

মাত্ৰা বিভাজন

সুলতাল সাধাৰণতে **দহ মাত্ৰা** (১০ বিট) বিশিষ্ট এক জটিল তাল। ইয়াৰ মাত্ৰা বিভাজন নিম্নৰূপ:

মাত্ৰা বোল তালি/খালী বিৱৰণ
১ তা ● সম (তালি)
২-৩ ধিমি দ্বিগুণ বোল
৪ তক সাধাৰণ বোল
৫ ধা ● তালি
৬ ধা ○ খালী (ফাঁকা)
৭ ধা সাধাৰণ বোল
৮-৯ তিৰকিট ● তালি (যুগ্ম বোল)
১০ তক সমাপনী বোল

তালি আৰু খালী

**তালি** (সম): ১ম, ৩য় আৰু ৮ম মাত্ৰাত
**খালী** (ফাঁকা): ৬ষ্ঠ মাত্ৰাত

সংগীতত প্ৰয়োগ

সুলতাল মূলতঃ ধ্ৰুপদী সংগীত, ঠুমৰী, টপ্পা আৰু বিশেষকৈ অসমীয়া শাস্ত্ৰীয় সংগীতৰ বিভিন্ন ৰাগত ব্যৱহৃত হয়। এই তালৰ জটিল গাঁথনিয়ে গায়কক বিশেষ কলাগত দক্ষতা প্ৰদৰ্শনৰ সুযোগ দিয়ে।

প্ৰধান ব্যৱহাৰ

ধ্ৰুপদী সংগীত
খেয়াল
অসমীয়া লোকগীতৰ শাস্ত্ৰীয় ৰূপায়ণ
সত্ৰীয়া আৰু অন্যান্য শাস্ত্ৰীয় নৃত্যত

লয় আৰু গতি

সুলতালক তিনিটা প্ৰধান লয়ত পৰিৱেশন কৰা হয়:

1. **বিলম্বিত লয়** - অতি ধীৰ গতি (৬০-৮০ BPM)
2. **মধ্য লয়** - মধ্যম গতি (১০০-১২০ BPM)
3. **দ্ৰুত লয়** - দ্ৰুত গতি (১৪০-১৮০ BPM)

বাদ্যযন্ত্ৰত প্ৰয়োগ

তবলা

তবলাত সুলতালৰ পৰম্পৰাগত বাদন কৌশল:
**বায়া** (বাঁও হাত): গা, কে, ধা
**দায়া** (সোঁ হাত): তা, তি, ৰি, কিট

অসমীয়া বাদ্যযন্ত্ৰ

খোল
মৃদংগ
ঢোল

উল্লেখযোগ্য শিল্পী

অসমীয়া শিল্পী

ভূপেন হাজৰিকা
ড° ভুৱনেশ্বৰ হাজৰিকা (সংগীত গৱেষক)
জ্যোতিপ্ৰসাদ আগৰৱালা (সংগীত পৰিচালক)

ভাৰতীয় শিল্পী

পণ্ডিত যশৰাজ
উস্তাদ আল্লাউদ্দিন খান

আধুনিক প্ৰয়োগ

সমকালীন সংগীতত সুলতাল:
ফিউজন সংগীত
বলীউড চলচ্চিত্ৰৰ সংগীত
জাজ-ভাৰতীয় সংগীতৰ মিশ্ৰণ
আধুনিক অসমীয়া আধুনিক গান

শিক্ষাক্ৰম

প্ৰাৰম্ভিক স্তৰ

তালৰ মূল গাঁথনি শিকা
তানপুৰাৰ সৈতে মাত্ৰা গণনা
সৰল বোল অভ্যাস

মধ্যম স্তৰ

জটিল বোল আৰু লয়কাৰী
বিভিন্ন ৰাগত প্ৰয়োগ
তবলা সংগতৰ কৌশল

উচ্চ স্তৰ

তিহাই আৰু মোহৰা ৰচনা
ৰাগ-তালৰ মিশ্ৰণ
নৱ সৃষ্টিৰ পৰীক্ষা-নিৰীক্ষা

আনুষংগিক তাল

সুলতালৰ লগত সম্পৰ্কিত আন তালসমূহ:
**ঝপতাল** (১০ মাত্ৰা)
**ৰূপক তাল** (৭ মাত্ৰা)
**একতাল** (১২ মাত্ৰা)

তথ্যসূত্ৰ

বাহ্যিক সংযোগ

তাল সম্পৰ্কীয় বিস্তৃত তথ্য
অসমীয়া সংগীত আৰু সংস্কৃতি

শ্ৰেণী:ভাৰতীয় শাস্ত্ৰীয় সংগীত
শ্ৰেণী:তাল
শ্ৰেণী:অসমীয়া সংগীত
শ্ৰেণী:ছন্দ
টাংগুটি খেল

টাংগুটি এসময়ৰ এবিধ বৰ জনপ্ৰিয় খেল৷ এই খেলত দুয়োপক্ষৰ মাজত যথেষ্ট উত্তেজনাৰ সৃষ্টি হয়৷ দুইজনৰ পৰা ত্ৰিশজন খেলুৱৈলৈকে এই খেল খেলিব পাৰে৷ এই খেলত খেলৰ মাধ্যমেৰে দলীয় অনুশাসন, কৰ্মতৎপৰতা আদিৰ অনুশীলনো হয়৷ এই খেল খেলিবলৈ আহল-বহল ঠাইৰ লগতে যান-বাহন বা মানুহৰ আহ-যাহ নথকা বা কম আহ-যাহ থকা ঠাইৰ প্ৰয়োজন হয়৷ টাংগুটি খেলৰ সৈতে বৰ্তমানৰ জনপ্ৰিয় খেল ক্ৰিকেটৰ যথেষ্ট সাদৃশ্য থকা দেখা যায়৷

খেলৰ সঁজুলি

টাংগুটি খেল খেলিবলৈ টাংগুটি আৰু দেন্দাই নামৰ দুটা সঁজুলিৰ প্ৰয়োজন৷ টাংগুটিটো গছৰ ডালৰ পৰা কাটি তৈয়াৰ কৰা হয়৷ ইয়াৰ দুইমূৰে হেলনীয়াকৈ কাটি জোঙা কৰা হয়৷ হেলনীয়া দিশটো টাংগুটিটোৰ দুইমূৰে বিপৰীত দিশত হ’ব লাগে৷ দেন্দাই মাৰিডাল দুফুটমান দীঘল৷ সাধাৰণতে বাঁহৰ কামী গোটাকৈ চাঁচি এই মাৰিডাল তৈয়াৰ কৰা হয়৷ পোন গছৰ ডাল চাঁচিও দেন্দাই মাৰি প্ৰস্তুত কৰিব পাৰি৷

খেলৰ বিধি

খেল আৰম্ভ হোৱাৰ আগতে খেলুৱৈ যদি সৰহ হয়, তেন্তে দুটা দলত বিভক্ত হৈ ল’ব লাগে৷ এখন আহল-বহল পথাৰ বা চোতালৰ এমূৰত দীঘলীয়াকৈ প্ৰায় ছয় ইঞ্চিমান দীঘল গাঁত খান্দি তাত টাংগুটিটো পথালিকৈ বহুৱাব লাগে৷ এটা দলৰ খেলুৱৈ এজনে দেন্দাই মাৰিডাল গাঁতটোৰ এমূৰেদি সুমুৱাই গুটিটো আগলৈ মাৰি পঠিয়ায়৷ বিপক্ষ দলৰ সকলো আঠ-দহফুটমান নিলগত ৰৈ থাকে৷ তেওঁলোকে ওপৰেৰে অহা গুটিটো ওপৰতে ধৰিব লাগে৷ ধৰিব পাৰিলে, টাংগুটিটোৰে গাঁতটোলৈ “একুৰি’’ “দুকুৰি’’ কৰি হিচাপ কৰি জুখি আহে৷ ধৰিব নোৱাৰিলে, টাংগুটি মৰাজনে দেন্দাইডালেৰে “একুৰি’’ “দুকুৰি’’কৈ টাংগুটি পৰা ঠাইডোখৰলৈ জুখি আহে৷ এনেদৰে দলীয়ভাৱে যাৰে সংগৃহীত সংখ্যা বেছি হয়, সিয়ে জিকে৷ টাংগুটি ধৰিব নোৱাৰিলে, টাংগুটি মৰাজনে জুখি থাকোঁতে, পৰি যোৱা গুটিটো বিপক্ষই হাতত লৈ গাঁতলৈ দলিয়াব লাগে৷ তেনে কৰোঁতে দেন্দাইত গুটিয়ে স্পৰ্শ কৰিলে দেন্দাই লোৱাজনে অৱসৰ পায়৷ দেন্দাইত আঘাত কৰিব নোৱাৰিলে, দেন্দাই লোৱাজনে গুটিটো পৰা ঠাইলৈকে জুখি অহাৰ পিছত, পুনৰ খেল আৰম্ভ কৰি গাঁতৰ পৰা গুটিটো ওপৰলৈ মাৰি ওপৰতে পুনৰ কোবাই দূৰলৈ মাৰি পঠিয়াব লাগে৷ এনে কৰাত বিপক্ষই যদি টাংগুটি ওপৰতে ধৰিব পাৰে, তেন্তে দেন্দাই মৰাজনৰ পাল অন্ত পৰে, নোৱাৰিলে দেন্দাইধাৰীয়ে গাঁতৰপৰা টাংগুটি পৰা ঠাইলৈ পুনৰ জুখি আহে৷ দেন্দাইৰে টাংগুটি দুবাৰ কোবাব পাৰিলে লাভ৷ কাৰণ তেতিয়া প্ৰাপ্ত নম্বৰ এগুণত দুগুণ হয়, অৰ্থাৎ দহ দেন্দাই জুখিলে বিশ দেন্দাই লাভ কৰে৷

শিক্ষণীয় বিষয়

খেলত সতৰ্কতাৰ আৱশ্যক৷ গুটিটো দুয়োমূৰে জোঙা হোৱা বাবে ই যথেষ্ট বিপদজনক৷ টাংগুটিটো মাৰি দিয়াজনে আৰু ধৰিবলৈ থকাজনে(সকলে) সাৱধান নহ’লে চকু মুখত আঘাত পাব পাৰে৷
টাংগুটিটো ওপৰেতে ধৰিবলৈ একে ঠাইতে ৰৈ কোব মাৰি দিয়াজনৰ হাতৰ চালনৰ দিশে মনোযোগ দিয়া আৰু ধৰি দেন্দাই মাৰিডালক লক্ষ্য কৰি মাৰি পঠিওৱা এই দুয়োটা কামে একাগ্ৰতা, আত্মবিশ্বাস আৰু প্ৰতিযোগিতাৰ মনোভাৱ বৃদ্ধি কৰে৷

তথ্য উৎস

শ্ৰেণী:অসমৰ খেল-ধেমালি